Кандид Ҭарба ихьӡ зху жәлар рыкәашара аҳәынҭқарратә ансамбль "Кавказ" аҳасабырбатә концерт ахәаԥшра афилармониахь инеиз зегьы аазымкуа аҟынӡа азал кәапеишәа иҭәын. "Кавказ" абзиабаҩцәа азыхиан итәаны акәымкәа игыланы аконцерт ахәаԥшра.
Аконцерт иазкны инарҭбаау ажәабжь шәаԥхьар шәылшоит абра>>
2017 шықәса иҭагӡаны ансамбль "Кавказ" Аԥсныи иара анҭыҵи 30 рҟынӡа концерт мҩаԥнагеит. Аԥсуа кәашаҩцәа еиуеиԥшым урыстәылатәи ақалақьқәа руааԥсыра иддырбон аԥсуа жәлар рҟазара, рыкәашарақәа.